Document ID: 32005L0051

KOMMISSIONENS DIREKTIV 2005/51/EF
af 7. september 2005
om ændring af bilag XX til Europa-Parlamentets og Rådets direktiv 2004/17/EF og bilag VIII til Europa-Parlamentets og Rådets direktiv 2004/18/EF om offentlige kontrakter
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester (1), særlig artikel 70, litra b),
under henvisning til Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (2), særlig artikel 79, stk. 1, litra b), og
ud fra følgende betragtninger:
(1)
Det bestemmes i bilag XX til direktiv 2004/17/EF, at de bekendtgørelser, der er omhandlet i direktivets artikel 41, 42, 43 og 63, skal sendes af ordregiverne til Kontoret for De Europæiske Fællesskabers Officielle Publikationer i det format, der er foreskrevet i Kommissionens direktiv 2001/78/EF af 13. september 2001 om ændring af bilag IV til Rådets direktiv 93/36/EØF, af bilag IV, V og VI til Rådets direktiv 93/37/EØF og af bilag III og IV til Rådets direktiv 92/50/EØF, ændret ved direktiv 97/52/EF, samt af bilag XII-XV, XVII og XVIII til Rådets direktiv 93/38/EØF, ændret ved direktiv 98/4/EF (direktiv om anvendelse af standardformularer ved offentliggørelse af bekendtgørelser om offentlige kontrakter) (3). Det bestemmes tilsvarende i bilag VIII til direktiv 2004/18/EF, at de bekendtgørelser, der er omhandlet i direktivets artikel 35, 58, 64 og 69, skal sendes af de ordregivende myndigheder til Kontoret for De Europæiske Fællesskabers Officielle Publikationer i det format, der er foreskrevet i direktiv 2001/78/EF.
(2)
Da standardformularerne i direktiv 2001/78/EF ikke i fuldt omfang tager hensyn til de krav om oplysninger, der stilles i direktiv 2004/17/EF og 2004/18/EF, vil der blive opstillet nye standardformularer i gennemførelsesbestemmmelserne. Henvisningerne til direktiv 2001/78/EF i bilag XX til direktiv 2004/17/EF og i bilag VIII til direktiv 2004/18/EF er derfor ikke længere rigtige.
(3)
Direktiv 2004/17/EF og direktiv 2004/18/EF bør derfor ændres i overensstemmelse hermed.
(4)
Foranstaltningerne i dette direktiv er i overensstemmelse med udtalelse fra Det Rådgivende Udvalg for Offentlige Aftaler -
UDSTEDT FØLGENDE DIREKTIV:
Artikel 1
Punkt 1, litra a), første punktum, i bilag XX til direktiv 2004/17/EF affattes således:
»Ordregiverne sender de bekendtgørelser, der er omhandlet i artikel 41, 42, 43 og 63, til Kontoret for De Europæiske Fællesskabers Officielle Publikationer i det format, der er fastsat i de gennemførelsesbestemmelser, som Kommissionen vedtager efter proceduren i artikel 68, stk. 2.«
Artikel 2
Punkt 1, litra a), første punktum, i bilag VIII til direktiv 2004/18/EF affattes således:
»De ordregivende myndigheder sender de bekendtgørelser, der er omhandlet i artikel 35, 58, 64 og 69, til Kontoret for De Europæiske Fællesskabers Officielle Publikationer i det format, der er fastsat i de gennemførelsesbestemmelser, som Kommissionen vedtager efter proceduren i artikel 77, stk. 2.«
Artikel 3
Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. januar 2006. De underretter straks Kommissionen herom.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
Artikel 4
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den 7. september 2005.

Labels: 12
3
15